Tauberbischofsheim

**Tauberbischofsheim** (oschtfränkisch *Bischem*) isch d Chraisstadt vum Main-Tauber-Chrais z Bade-Wirttebärg. D Stadt het  Yywohner (Stand: ).

## Geografi
Tauberbischofsheim lyt an dr untere Tauber an dr Yymindig vu m Brehmbach. Dr Baan bstoht us 48,9 % Landwirtschaftsflechi, 33,6 % Wald, 15,8 % Sidligsflechi un 1,8 % sunschtiger Flechi.

Nochbergmaine sin Lauda-Königshofen im Side, Königheim im Sidweschte, Külsheim im Nordweschte, Werbach im Norden un Großrinderfeld un Grünsfeld im Oschte.

Z Tauberbischofsheim het s e Europäisch Vogelschutzbiet, e Landschaftsschutzbiet, drei Naturschutzbiet un zwai Waldschutzbiet:
* Europäisches Vogelschutzbiet *Heiden und Wälder Tauberland* (Schutzbiets-Nr. DE-6323-441): 1117&nbsp;ha; syt 2007.
* Landschaftsschutzbiet *Main-Tauber-Tal* (Schutzbiets-Nr. 1.28.001): 2988&nbsp;ha; Tauberbischofsheim un Werbach; syt 1953
* Naturschutzbiet *Brachenleite bei Tauberbischofsheim* (Schutzbiets-Nr. 1.279): 64,4&nbsp;ha; syt 2014.
* Naturschutzbiet *Hunsenberg* (Schutzbiets-Nr. 1.049): 7,6&nbsp;ha; syt 1975.
* Natur- un Waldschutzbiet *Stammberg* (Schutzbiets-Nr. 1.223): 79,6&nbsp;ha; syt 1942
* Waldschutzbiet *Löhlein* (Schutzbiets-Nr. 200117): 14,2&nbsp;ha; syt 1984.

D FFH-Biet *Nordöstliches Tauberland* un *Nordwestliches Tauberland und Brehmbach* lige zum Dail uf em Baan vu Tauberbischofsheim.

Derzue git s z Tauberbischofsheim no d Wasserschutzbiet *Dittigheim* (WSG-Nr. 128132) un *Impfingen* (WSG-Nr. 128213) un e Dail vum Wasserschutzbiet *Dittwar/Königheim/Gissigheim/Heckfeld/Oberlauda* (WSG-Nr. 128208).

## Gmaigliederig
Zue Tauberbischofsheim ghere d Stadtdail Dienstadt, Distelhausen (mit em glychnamige Dorf un em Wohnblatz Bahnstation Distelhausen), Dittigheim (mit em glychnamige Dorf un em Wyler Steinbach), Dittwar (mit em glychnamige Dorf un em Wohnblatz Siedlung Heidenkessel), Hochhausen, Impfingen, Tauberbischofsheim (mit dr glychnamige Stadt, em Stadtdail Tauberbischofsheim über der Tauberbrücke un dr Wohnblätz An der Königheimer Straße un Bahnhof Dittwar).

## Gschicht
Eb Tauberbischofsheim des *Biscofesheim* isch, wu anne 836 im Kapitel 11 vu dr Vita vu dr Hailige Lioba vum Fuldaer Mönch Rudolf gnännt wird, isch nit sicher. No däre Vita heb dr Hl. Bonifatius um 735 do ne Frauechloschter grindet, s Benediktinernechloschter Tauberbischofsheim, un sy Verwandti, d Hl. Lioba as Äbtissi yygsetzt.

Dienstadt isch zum erschte Mol gnännt wore anne 1314 as *Distad*, Distelhausen 1327 as *Destelhausen* (1333 *Tesselhusen*), Dittigheim Um 800 as *Ditenkeim* (um 1100 *Tieticheim*, 1313 *Dyetenkeim*), Dittwar um 1100 as *Tieteburen* (1196 *Dietebure*), Hochhausen 780-802 as *Hochusen*, Impfingen 1320 as *Ymphenkein* (1365 *Umpfinken*).

Tauberbischofsheim het em Erzstift Mainz ghert. S Märträcht het s vermuetli scho ab 1147 dur dr Chaiser Konrad III. ghaa, uf alli Fäll aber syt 1165 dur dr Friedrich Barbarossa. Dr Barbarosse het Aasprich uf s Lääche gstellt, anne 1237 isch s wider an Mainz returchuu. Um 1240 het s Ort au d Stadträcht iberchuu. Zytwys isch d Stadt au verbfändet gsii, im 14. Johrhundert an d Grofe vu Wertheim, 1468 an Wirttebärg, 1470-1482 an d Grofe vu Rieneck.

Anne 1803 isch s Erzstift Mainz im Rame vum Rychsdeputazionshauptschluss säkularisiert wore un Tauberbischofsheim isch an s Firschtedum Leiningen chuu un 1806 schließli an s Großherzogdum Bade.

Im Badische isch Tauberbischofsheim Sitz vum glychnamige Bezirksamt gsii, wu 1939 dr Landchrais Tauberbischofsheim drus woren isch. Im Rame vu dr bade-wirttebärgische Chraisreform isch 1973 dr Landchrais Tauberbischofsheim ufglest wore un Tauberbischofsheim un di andere Ortschafte sin zum neie *Tauberkreis* chuu, wu zum 1. Jänner 1974 in *Main-Tauber-Kreis* umgnännt woren isch.

### Yygmaindige
* 1. Juli 1971: Hochhausen un Impfingen
* 1. Jänner 1972: Dienstadt
* 1. Jänner 1975 Dittwar, Distelhausen un Dittigheim


Wappen Dienstadt.png|Dienstadt
Wappen Distelhausen.png|Distelhausen
Wappen Dittigheim.png|Dittigheim
Wappen Dittwar.png||Dittwar
Wappen Hochhausen.png|Hochhausen
Wappen Impfingen.png|Impfingen


### Yywohnerentwicklig
* 1900: 3.430
* 1910: 3.606
* 1925: 3.672
* 1933: 3.799
* 1939: 3.609
* 1950: 5.824
* 1961: 10.813
* 1970: 11.982
* 1995: 12.637 	
* 2000: 13.266 	
* 2005: 13.334 	
* 2010: 13.101 	
* 2015: 13.201 	

Quälle: Volkszellige, Statistisches Landesamt Baden-Württemberg, Gemeindeverzeichnis un Aagobe vu dr Stadt Tauberbischofsheim

## Verwaltig
Tauberbischofsheim het mit dr Gmaine Großrinderfeld, Königheim un Werbach e Verwaltigsgmainschaft veryyrbart.

Burgermaischter vu Tauberbischofsheim:
* Franz Reidel (1832–1835)
* Franz Michael Steinam (1836–1842)
* Jakob Barth (1843–1849)
* Franz Michael Steinam (1849–1856)
* Franz Baumann (1856–1864)
* Leonhard Reidel (1864–1872)
* Nikolaus May (1872–1884)
* Alois Kachel (1885–1908)
* Gottfried Schnarrenberger (1909–1911)
* Emil Weihrauch (1911–1912)
* Josef Rheindl (1912–1915)
* Karl Hügel (1915)
* Martin Schauber (1915–1916)
* Emmerich Schnupp (1916–1923)
* Eugen Diebold (1923–1933)
* Hans Knab (1933–1936)
* Wilhelm Vollrath (1936–1945)
* August Haun (1945–1946)
* August Otto Bruch (1946–1952)
* Anton Baumann (1952–1958)
* Walter Grosch (1958–1972)
* Hans Dörfle (1973–1980)
* Erich Hollerbach (1981–1995)
* Wolfgang Vockel (1995–2019)
* Anette Schmidt (syt 2019)

## Kultur un Böuwärch
* Kurmainzisches Schloss (13. Jh.)
* Rothuus (neigotisch, 1865)
* Badische Hof (1733, friejer Boschtstation)
* Benediktinernechloschter mit Liobachilche
* Hungerdurm
* Peterskapäll (12. Jh.)
* Sebastianuskapäll (1474)
* Stadtbfarrchilche St. Martin (neigotisch, 1914)
* Türmersdurm


 Stadtkirche Tauberbischofsheim 01.JPG|St. Martin
 Tauberbischofsheim Rathaus BW 2014-09-30 15-40-24.jpg|Rothuus
 Tauberbischofsheim-Marktplatz.jpg|Märktblatz
 Tauberbischofsheim Türmersturm BW 2014-09-30 16-14-15.jpg|Türmersdurm
 Tauberbischofsheim Liobakirche BW 2014-09-30 15-34-41.jpg|Liobachilche
 Tauberbischofsheim-Peterskapelle.png|Peterskapäll


## Dialäkt
Dr Dialäkt vu Tauberbischofsheim ghert zum Oschtfränkisch.

## Literatur
* Julius Berberich: *Geschichte der Stadt Tauberbischofsheim und des Amtsbezirks*. M. Zöller’s Buchhandlung und Buchdruckerei, Tauberbischofsheim 1895 (Faksimile-Druck: Fränkische Nachrichten Druck- und Verlags-GmbH, Tauberbischofsheim 1984).
* Hugo Stang, Anton Ullrich, Wilhelm Ogiermann, Josef Kiefer, August Haun: *Tauberbischofsheim*. Eigenverlag der Stadtverwaltung, Tauberbischofsheim 1955 (Chronik ohne die Zeit 1600 bis 1800).
* Franz Gehrig, Hermann Müller: *Tauberbischofsheim*. Verein Tauberfränkische Heimatfreunde e.&nbsp;V., Tauberbischofsheim 1997 (Schwerpunkt der Chronik: 1600 bis 1900).
* Elmar Weiß: *Dittigheim: Eine alte Siedlung im Taubertal*. Interessengemeinschaft Heimatbuch Dittigheim, Tauberbischofsheim 1987.

## Weblink

* Websyte vu Tauberbischofsheim
* Tauberbischofsheim uf LEO-BW
** Dienstadt uf LEO-BW
** Distelhausen uf LEO-BW
** Dittigheim uf LEO-BW
** Dittwar uf LEO-BW
** Hochhausen uf LEO-BW
** Impfingen uf LEO-BW
** Tauberbischofsheim, Altgemeinde uf LEO-BW

## Fueßnote